**VARAUSEHDOT 8.12.2021**

P**AM Hyvinkään osaston 019 mökki.**

**Vuokralainen sitoutuu noudattamaan mökin ohjeita ja sääntöjä**

**1. VUOKRAKOHDE JA VARUSTUS**

**Villa Herunen, tasokas hirsimökki, josta löytyy nykyaikainen varustus. Sähkösauna, tv, astianpesukone, jääkaappi, mikro, kahvinkeitin, vedenkeitin, hella / uuni, ym**

**Vuokrattava kohde on Pam Hyvinkään osasto 019 ry:n omistama mökki osoitteessa Kesäpolku 46,05620 Nurmijärvi, Herunen.**

**Mökissä on makuupaikat 4+4 henkilölle. 4 runkosänkyä ja 2 levitettävää sohvaa. Mökillä ei ole käytettävissä varasänkyjä.**

**Mökki on käytettävissä ympäri vuoden**

**Vuodevaatteet ja pyyheliinat vuokralaisen on tuotava mukanaan.**

**2. VARAUSEHDOT JA AVAIMEN LUOVUTUS**

**Varaajan tulee olla 23 vuotta täyttänyt ja on oikeudellisessa vastuussa vahingoista.**

**Varaus on sitova heti kun se on tehty. Vuokra on maksettava viimeistään 30 vuorokautta ennen saapumispäivää tai heti varauksen jälkeen, jos varaukseen on aikaa alle kuukausi. Vuokran tulee olla maksettu ennen varauksen alkua. Maksun viivästyminen on ilmoitettava viipymättä.**

**Vuokrauksen peruutuksesta on aina ilmoitettava kirjallisena sähköpostiin 2 vko ennen varauksen alkua, tämän jälkeen varausta ei voi enää perua. Ilmoittamatta jättämisestä laskutamme koko vuokraushinnan.**

**Kohteen avaimet luovutetaan etukäteen sovitulla tavalla ja asiakas palauttaa kohteen avaimen saamiensa ohjeiden mukaan. Kadonneesta avaimesta peritään korvaus. Jos asiakkaan voidaan katsoa kadottaneen avaimet huolimattomuuttaan, peritään mökin lukkojen vaihtamisesta aiheutuneet todelliset kustannukset.**

**Mökissä on vuodepaikkoja 4+4 henkilölle eikä mökissä saa yöpyä useampi ellei mökkiä varattaessa ole toisin sovittu. Ylimääräisestä yöpyjästä peritään lisämaksu ja hän huolehtii itse tarvitsemansa makuualustan ja/tai vuodevaatteensa. Alle 3 vuotiaat ilmaiseksi, eikä lasketa henkilölukuun.**

**PAM jäsennumero tarkistetaan aina.**

**Perheenjäsen ei voi varata PAM:n jäsenen numerolla.**

**Vuokrauksen hinta määräytyy varaajan mukaan.**

**Varaaja on aina vastuussa vuokrauksesta, eikä varausta voi myydä eikä antaa eteenpäin.**

**3. JÄRJESTYSSÄÄNNÖT**

**Tupakointi on kielletty kaikissa sisätiloissa**

**Avotulen teko sallittua vain rannassa olevassa grillissä.**

**Huomioi naapurit! Vuokraaja on aina vastuussa häiriöistä. Pidätämme oikeuden olla vuokraamatta jatkossa, häiriötä aiheuttaneelle.**

**Lemmikkieläinten tuonti mökille on sallittu, mutta eläimiä ei saa päästää sohville, sängyille ja pöydille. Huolehdi, että eläimet eivät kulkeudu naapureiden puolelle. Jätökset kerätään tontilta kompostiin.**

**4. VUOKRA-AIKA**

**Mökin vuokra-aika alkaa saapumispäivänä klo 16.00 ja päättyy lähtöpäivänä klo 12.00. Kellon ajoista voidaan poiketa sopimalla mökin omistajan kanssa. Vuokra-ajat määritellään hinnaston mukaisesti seuraavilla aikamääreillä: vuorokausi, viikonloppu, viikko ja arkiviikko. Hinnastossa mainitut juhlapyhät määritellään ajan ja hinnan suhteen erikseen.**

**5. SIIVOUS JA MAHDOLLISET VAHINGOT**

**Vuokralainen on mahdollisuus tilata siivouspalvelun tai siivota itse. Siivouspalvelu sisältää perus ylläpitosiivouksen. Piha EI kuulu siivouksen piiriin, joten kaikkien tulee huolehtia tupakan tumpit pois maasta ja katsoa ettei mitään sinne kuulumatonta jää keräämättä. Eläinten karvat, kissan hiekka ja koirien jätökset tulee vuokralaisen huolehtia itse pois mökistä ja piha-alueelta.**

**Siivouksen laiminlyönnistä veloitamme min. 200e riippumatta laiminlyönnin tasosta.**

**Itsesiivoavat: Vuokrauksen jälkeen mökki, vuodevaatteet ja matot tuuletetaan, lattiat imuroidaan ja pestään. Pinnat pyyhitään kostealla. Välineet löytyvät mökin wc-tiloista. Liesi, jääkaappi, grillit, keittiön säilytystilat ja wc/sauna siivotaan sekä astiat tiskataan ja laitetaan paikoilleen. Roskat viedään ulos niille osoitetulle paikalle.**

**Siivouksen maksaneet: huolehtivat uunin, grillien, jääkaapin siisteydestä ja astian pesu ja koneen tyhjennys.**

**Kaikki vahingot tulee ilmoittaa välittömästi mökin vuokranantajalle. Vuokranantaja tarkastaa mökin ja sen varustuksen jokaisen vuokralaisen jälkeen ja vahingot laskutetaan täysimääräisenä vuokralaiselta. Vuokralainen korvaa irtaimistolle, kiinteistölle, sen ympäristölle ja varustukselle aiheuttamansa vahingot.**

**6. Herusten järvet**

**Herusten järvet ovat suojelualueita, joten järvien roskaaminen on ehdottomasti kielletty.**

**Järvestä löytyy myös kalaa, joten mökin muutaman mato-ongen avulla, niitä voi narrata.**

**Virvelin käyttäjällä pitää olla voimassa oleva kalastuslupa.**

**Verkkokalastus on järvellä ehdottomasti kielletty.**

**Veneellä pääsee isommalle järvelle, järvien välissä olevasta pienestä aukosta.**

**Veneen käyttö vuokralaisen omalla vastuulla. Pelastusliiveistä vuokralainen huolehtii itse.**

**7. VASTUUT JA KIISTAT**

**Pam Hyvinkään osasto 019 ry:tä ei voida asettaa vastuuseen vuokrauksen peruutuksesta, joka johtuu muusta kuin vuokranantajasta. Sellaisessa tapauksessa vuokraajalle palautetaan vuokrasumma, mutta ei muita korvauksia tai hyvityksiä.**